
	                      № 41-р


Улаан-Үдэ хото


«Хүн зониие болон газар дэбисхэрые байгаалиин болон үйлэдбэриин нүлөөһөө уламжалһан онсо ушаралта ябадалнуудһаа хамгаалха тухай» гэһэн Холбоото Уласай 1994.12.21-эй № 68-ФЗ хуулиин 11-дэхи статьятай, «Онсо ушаралта байдал һэргылэмжын болон усадхалгын гүрэнэй нэгэдэмэл байгуулалта тухай» гэһэн Оросой Холбоото Уласай 2003.12.30-ай № 794 тогтоолоор, «Буряад Уласай хүн зониие болон газар дэбисхэрые байгаалиин болон үйлэдбэриин нүлөөһөө уламжалһан онсо ушаралта ябадалнуудһаа хамгаалха тухай» Буряад Уласай 1999.01.26-ай  № 98-II хууляар, «Онсо ушаралта байдал һэргылэмжын болон усадхалгын гүрэнэй нэгэдэмэл байгуулалтын газар дэбисхэрэй дотор байгуулалта тухай» гэһэн Буряад Уласай Засагай газарай 2004.09.20-ой №217 тогтоолоор зохилдуулан, Буряад Уласай ажаһуугшадай аюулгүй байдал хангаха, Буряад Уласай эдэй засагай байгууламжануудай тогтууритайгаар ажаллаха, 2025 ондо хабарай, үерлэлгэ болон зунай һайрамай үертэ дайрагдаһан онсо байдалай ба хохидол гарза бага болгохо зорилготойгоор: 

1. Буряад Уласта 2025 ондо хабарай үерлэлгын, гол мүльһэнэй урадхалай хүдэлөөнэй болон зунай һайрамай үерэй ушарһаа онсо байдал һэргылхэ, усадхаха талаар хабсаргагдаһан хэмжээнүүдэй нэгэдэмэл түсэб баталха.

2. Буряад Уласай гүрэнэй засагай гүйсэдхэхы зургаануудта, гүйсэдхэхы засагай холбоото уласай зургаануудай газар дэбисхэрэй зургаануудта (хэлсээгээр), Буряад Уластахи нютагай засагай байгууламжануудай өөһэдын хүтэлбэриин зургаануудта болон эмхинүүдтэ (хэлсээгээр) Буряад Уласай дэбисхэр дээрэ 2025 ондо хабарай үеэрлэлгэ, гол мүльһэнэй хүдэлгөөнтэй болон зунай һайрамай үеэрһөө уламжалһан онсо ушаралта байдал һэргылэмжээр болон усадхалгаар хэмжээнүүдэй Нэгэдхэһэн түсэб бэелүүлгэ эмхидхэхэ. 

3. Буряад Уласай Унаа тээбэри, элшэ хүсэ болон харгын ажахын яаманда (Гоге А.А.), «Холбоото уласай харгын агентствын «Урдахи Байгал» гэһэн холбоото уласай авто-унаагай харгынуудай хүтэлбэри» гэһэн холбоото уласай һангай эмхидэ (Б.Д. Дугаров) (хэлсээгээр) болон Зүүн Сибириин түмэр харгын Улаан-Үдын можодо -ОАО «Россиин түмэр зам» гэһэн ОАО-гой таһагта (Ступин О.В.), Зүүн Сибириин түмэр харгын Хойто-Байгалай можодо - ОАО «Оросой түмэр зам» гэһэн ОАО-гой таһагта (Стасевич И.А.) (хэлсээгээр):
3.1. Газарнуудые болон унаа тээбэриин холбоо харилсаа хамгаалгаар ажалнуудые эмхидхэхэ.
3.2. Буряад Уласай нютагай засагай байгууламжануудтай болон Дотоодын хэрэгүүдэй яаманай Буряад Уластахи Уласай харгын аюулгүй байдалай инспекциин тойрогой таһагуудтай хэлсээ баталжа, холбоото уласай болон можын авто-замуудай үерэй үедэ уһанда абтадаг газарай хэһэгүүдые, хүүргэ болон хүүргын түхеэрэлгэнүүдые үерэй уһанһаа һандархадань, тойрон гараха харгынуудые тодорхойлхо.
3.3. Холбоото уласай, можын, нютагай удха шанартай түмэр харгын хэһэгүүдэй, ниитын харгынуудай уһанда абтабал:
- харгын ябаса эмхидхэхэ, харгыгаар ябагшадай аюулгүй байдал хангаха, дулаасуулгын ба эдеэ хоолой пунктнуудые эмхидхэхэ, хүн зоной олоороо суглардаг газарнуудта (вокзал, автовокзал) хохидогшодые байлгаха, ами наһа хангаха болон үертэ абтаһан газарнуудһаа, харгын хэһэгүүдһээ хүнүүдые нүлгэн гаргаха талаар хэмжээнүүдые саг соонь абаха;
- оһолто ушарай - һэргылгын болон бусад дары бүтээгдэхэ ажалнуудые үнгэргэлгэдэ шууд шиидхэбэринүүдые абалга болон хүсэнүүдые болон хэрэгсэлнүүдые хабаадуулга хангаха.

[bookmark: _Hlk126570750]4. Буряад Уласай Унаа тээбэри, элшэ хүсэ болон харгын ажахын яаманда (Гоге А.А.), «Россети Сибирь» гэһэн олониитын хуби ниилүүлһэн бүлэгэмэй таһаг - «Бурятэнерго» (Козлов С.Ю.) (хэлсээгээр), «Россети» гэһэн олониитын хуби ниилүүлһэн бүлгэмэй таһагта – зайн галай магистральна холбооной Үбэр Байгалай эмхидэ (Ануфриев Ю.А.) (хэлсээгээр) элшэ хүсэнэй газарнуудые хамгаалгаар ажал эмхидхэхэ. 

5. Буряад Уласай Элүүрые хамгаалгын яаманда (Е.Ю. Лудупова):
5.1. Һайрамай үерэй аюултай хаһада бэлэдхэлэй үедэ эмнэлгын эмхинүүдэй болон сүйд аюулай эмнэлгын албанай үйлэ хэрэгүүдые зохилдуулха, хабарай үеэрлэлгэ болон зунай һайрамай үерэй үедэ тэдэнэй бэлэн байдалые хангаха.
5.2. Эмнэлгын эмхинүүд руу үбшэнтэнэй аргада орохыень бэлэн байлга болон халдабарита ба үбшэн тараадаг хорхойнуудтай үбшэнгүүдэй һүжэрэлгые элирүүлгээр лабораторно байрануудые бэлэн байлга хангалга. 
5.3. Уласай эмнэлгын эмхинүүдтэ болон Буряад Уласай Элүүрые хамгаалгын яаманай эмнэлгын нөөсэнүүдһөө тэдэнэй хэрэглэлгые тоололгоор үндэһэлэгдэн халдабарита үбшэнгүүдые дары шухаг һэргылгээр иммунобиологическа бодосонуудай хүрэмэ нөөсэ хангаха. Һэргылэмжын болон халдабарита үбшэнтэй тэмсэлтэй хэмжээнүүдые саг соонь ябуулхын тулада халдабари үгы хэдэг ариг сэбэржүүлгын хэрэгсэлнүүдэй нөөсэ хангаха.
5.4. Тохёолдомоор үерэй эмнэлгын болон ариг сэбэрэй үлэгдэлнүүдые усадхалгаар эмнэлгын эмхинүүдэй бэлэн байлга шалгаха.
5.5. Мүльһэнэй урадхалһаа, үерэй үзэгдэлнүүдһээ боложо онсо байдалай тохёолдоо һаань, онсо байдалай газарнуудта, нүүлгэнэй болон хүн зониие саг зуура байлгаха газарнуудта хохидоһон зондо эмнэлгын туһаламжа үзүүлхэ талаар аюулһаа һэргылэмжын албанай эмхи зургаануудай болон һалбаринуудай ажал эмхидхэхэ.

6. Буряад Уласай малай эмнэлгын хүтэлбэридэ (Е.Г. Цыренжапова):
6.1. Хабарай үерлэлгээр болон зунай һаймарай үерһээ уламжалһан онсо ушаралта байдалай аюулай  болон онсо байдалай тохёолдохо хаһада малай эмнэлгын албанай хүсэнүүдэй ба нөөсэ баялигай бэлэн байлга хангаха, үерэй аюултай үедэ малай үбшэнгэй халдабарита байдалай хиналта шангадхаха, байдалай муудабал, дары шухала хэмжээнүүдые абаха.
6.2. Һэргылэмжын зорилгоор онсо байдалай газарта һэргылэмжын болон албадан тарилга хэхэ, энэ зорилгоор тарилга ба сыворотка, һүнэй шүүһэн, мүн халдабари арюудхан сэбэрлэлгын бодосуудай нөөсэ байгуулха. 
6.3. Үхэр мал хүдөөлүүлдэг газарнуудай, сибириин язвенна үбшэнтэй үхээринүүдые хүдөөлүүлдэг газарнуудай байдал шалгалта хинажа, «Халдабарита үбшэнһөө һэргылэмжын араиг сэбэрэй-хлдабаритай тэмсэлэй эрилтэнүүд» гэһэн SanPiN 3.3686-21 1090-дэхи пунктын ёһоор тэдэнэй аюулгүй байдал хангаха.

7. Буряад Уласай Байгаалиин нөөсын болон байгаали хамгаалгын яаманда (Н.Н. Тумуреева) Оросой Онсо ушаралта байдалай яаманай Буряад Уластахи гол хүтэлбэритэй (А.А. Марков) (хэлсээгээр), Байгаали хамгаалгын, арга зүйн ба атомай хиналтын талаар холбоото уласай албанай Үбэр Байгалай хүтэлбэри (С.Л. Лархаев) (хэлсээгээр), Уһанай нөөсын холбоото уласай агентствын Енисейн һабын хүтэлбэриин Буряад Уластахи дэбисхэрэй уһанай нөөсын таһаг (О.П. Коломеец) (хэлсээгээр), «Газарнуудые уһажуулгын болон хүдөө ажахын уһаар хангалгын Байгалай хүтэлбэри» гэһэн холбоото уласай гүрэнэй бюджетнэ эмхиин (В.Г. Калашников) (хэлсээгээр) болон Буряад Уласай нютагай засагай байгууламжануудай толгойлогшонорой (хэлсээгээр) 2025 оной июниин 1 болотор үерэй уһа дабаха талаар тэдэнэй байдал, бэлэн байһые сэгнэхэ зорилготойгоор зунай үерэй үедэ аюул ушаруулдаг хамгаалгын далангуудые болон гидравлическа байгууламжануудые шалгалта эмхидхэхэ.

8. Сэрэгэй бэшэ зониие хамгаалгын болон онсо ушаралта байдалай Улас түрын агентствэдэ (Е.С. Радикальцев):
8.1. Буряадай уласай бэдэрэлгын-абаралгын албанай аюулда харюу үгэхэ, мүльһэнэй урадхалай, хабарай үерһөө, зунай һайрамай үеэрһээ уламжалһан онсо байдалай үрэ дүнгыень усадхаха талаар бэлэн байхые хангаха.
8.2. Хохидоһон ажаһуугшадые ажабайдалай дары түргэн хангаха зорилготойгоор уласай нөөсын материальна, техникын болон бусад нөөсын бэлэн байһые хангаха. 

9. Зууршалга: 
9.1. Буряад Уласай Дотоодын хэрэгүүдэй яаманда (О.Ф. Кудинов):
9.1.1. Мүльһэнэй урадхал, хабарай үерлэлэй ба зунай һайрамай үерэй аюулһаа болоһон онсо байдалай хойшолониие усадхаха үедэ олониитын гурим журамые сахилга хангаха.
9.1.2. Нютагай засагай өөһэдын болон эмхинүүдтэ аюул гү, али онсо байдалай ушарта хүн зониие мэдээсэхэ хэрэгтэ туһалха.
9.2. Гидрометеорологиин болон оршон тойронхиие саг үргэлжэ адаглалаар Буряадай түб - «Гидрометеорологиин болон оршон тойронхиие саг үргэлжэ адаглалаар Үбэрбайгалай хүтэлбэри» гэһэн холбоото уласай гүрэнэй бюджетнэ эмхиин таһагта (Н.Б. Усова) эмхидхэхэ болон хангаха:
9.2.1. Сэлэнгэ, Үдэ, Хёлго, Сүхэ, Дээдэ Ангара, Витим, Зэдэ, Баргажан голнуудаар, Байгал - с.Түрэг гэһэн нуурай уһанай зогсолтодо уһанай байдал (уһанай хэмжээн) саг үргэлжэ шалгалта. 
9.2.2. Һайрамай үерэй байдал саг үргэлжэ адаглалга, багсаамжалга.
9.2.3. Гол мүрэнэй нээгдэхэ ба үертэ абтаха үедэ уһанай хэмжүүр багсаамжалгын байдал шэнжэлгэ, уридшалан мэдэгдэһэн байгаалиин аюултай үзэгдэлнүүд тухай мэдээсэл саг соогоо үгэхэ. 
Уһанай хүдэлөөнэй байдал тухай мэдээсэл Оросой онсо ушаралта байдалай яаманай Буряад Уластахи гол хүтэлбэри руу үдэр бүри тушааха, уһанай хүдэлөөнэй байдалай муудабал, хэб зурагтай зохилдуулан аюултай үзэгдэлнүүд тухай мэдээсэл дары түргэн дамжуулха. 
9.3. Эд хэрэглэгшэдэй эрхэнүүдые хамгаалгын ба хүнэй элүүр мэндэ байдалай талаар хиналтын холбоото уласай албанай Буряад Уластахи хүтэлбэри (С.С. Ханхареев):
9.3.1. Үертэ абтаһан газарнуудай ариг сэбэрэй-эпидемиологическа байдал, ууха уһанай, эдеэ хоолой зүйлнүүдэй шанар, үертэ абтаһан газарай ууха уһанай эхин үдэһэнэй болон бусад эпидемиологическа удха шанартай газарнуудай байдал, хүн зоной саг зуурын байра байдалай түбүүдэй талаар холбоото уласай гүрэнэй ариг сэбэрэй-эпидемиологическа хиналта шангаруулха.
9.3.2. «Буряад Уластахи ариг сэбэрэй болон эпидемиологиин түб» гэһэн элүүрые хамгаалгын холбоото уласай бюджедэй эмхиин халдабарита болон халдабарита хорхойнуудтай үбшэнүүдые элирүүлхэ зааха талаар лабораториин түбэй бэлэн байлга хангаха. 
9.4. Буряад Уласай нютагай засагай байгууламжануудай толгойлогшонорто:
9.4.1. 2025 оной апрелиин 1 болотор удаадахи хэмжээнүүдые түсэблэхэ болон үнгэргэхэ:
- Ажаһуугшадай һуурингуудай гэдэжэ хайлаһан болон налуу уһаар үеэрлэлгэ һэргылгээр; 
- шабар урдалай бии болоһон газарнуудые ба тэдэнэй аюултай байдалые тодорхойлхо;
- Үерлэлгэдэ абтагдадаг дэбисхэрнүүд болон нютагай һуурингууд тухай мэдээлэл шэнэлхэ.
9.4.2. Нютагай олониитын харгынуудые үерлэхэ, хүүргэ гаталха газарнуудые һандаргаха үедэ нютагай һуурингуудай хоорондо автоунаагай тээбэриин харилсаае таһалдалгүй хангахын тулада тойрон гараха замые элирүүлхэ. 
9.4.3. Уһаар хангалгын болон бохир уһанай сүлжээнүүдтэ осол усадхаха, түблэрүүлһэн уһанай хангамжын байгуулалта уһа халдабаригүй болгохо хэмжээнүүдые абаха, ууха уһа гү, али шэл амһартатай  ууха уһа тусхай унаагаар баталагдаһан замуудаар болон хубаариин газарнуудаар хүргэхэ талаар түргэн туһаламжын албанай бэлэдхэл хангаха. 
9.4.4. Түлишэ-тоһо хадагалха газарнуудые болон унаагай хэрэгсэл түлишээр хангаха гурим  тодорхойлхо.
9.4.5. Уһанай хамгаалгын газарнуудта болон уридшалан мэдэгдэһэн үерэй газарнуудаар оршодог бузарлагдамаар аюултай газарнуудые болон хүдөө ажахын газарнуудые хамгаалалга эмхидхэхэ болон эдэй засагай байгууламжануудые хамгаалха ажалые эмхидхэхэ, аюултай байгууламжануудта (амитадай хүдөөлүүлгын газарнууд, тоһоной нөөсэ газарнууд, түлишэ ба тоһоной нөөсэ газарнууд, эрхэтэй хог хаягдалай газарнуудта, тэрэ тоодо хорото бодосонудай складууд, химическэ үтэгжэлнүүд болон хорото бодосонууд,) бохир уһан болон шэнгэн хаягдал хадагалха суглуулбаринууд, сэбэрлэлгын түхеэрэлгэнүүдтэ) онсо анхарал хандуулха.
9.4.6. Нютагай засагай мэдэлэй, байгаалиин аюулнуудта ородог эдэй засагай байгууламжануудые, харгынуудые, хүүргэнүүдые, гэрнүүдые мүнхэлэлгын даадхаха талаар ажал эмхидхэхэ.
9.4.7. Үерэй аюултай газарта оршодог тодорхойлогдоһон нютаг һуурингуудай, хүдөө һуурингуудай, зуһалангуудай болон сэсэрлигэй нэгэдэлнүүдэй хилэ дотор ажаһуугшадай зөөриин даадхалай талаар ойлгууламжын хүдэлмэри ябуулха зорилготойгоор олондо мэдээсэл тараадаг хэрэгсэлнүүдэй хабаадалгатайгаар уулзалга болон суглаануудые эмхидхэхэ.
9.4.8. «Хүн зониие болон газар дэбисхэрые байгаалиин болон үйлэдбэриин нүлөөһөө уламжалһан онсо ушаралта ябадалнуудһаа хамгаалха тухай» гэһэн Холбоото уласай 1994.12.21-эй № 68-ФЗ хуулиин 11-дэхи статьягай «о» пункттай зохилдуулан бэлдэгдэһэн нютагай засагай байгууламжын онһо ушаралта байдалнуудые һэргылэмжээр болон усадхалгаар үйлэнүүдэй Түсэб тодоруулха, тэрэ тоодо «Үерлэлгын аюул», «ажалай хэһэгүүдээр РСЧС-эй хүсэн болон хэрэгсэлнүүдые хубаарилал тухай мэдээлэлнүүд», «Хохидолдо ороһон хүн зоной эхин шухала ажаһуудал хангалтын эмхидхэл» гэһэн хэһэгүүд. 
Буряад Уласай ТП РСЧС -эй тойрогой хэмжээнэй хүсэнүүд болон арга боломжонууд тухай, үерэй уһанһаа боложо, онсо байдал һэргылхэ болон усадхаха хэрэгтэ хабаатай мэдээсэлнүүд Оросой Онсо байдалай талаар яаманай Буряад Уласай талаар гол хүтэлбэридэ дамжуулагдаха.
9.4.9. Шорой, элһэн, буталһан шулуу суглуулха карьернүүдые ба газарнуудые элирүүлхэ. Аюултай газарнуудта шорой, элһэн, буталһан шулуунай нөөсэ байгуулха, мүн амһартануудай (уутануудай) нөөсэ хангаха.
9.4.10.  Үерэй аюулһаа уламжалһан онсо ушаралта байдалай аюул али тохёолдоһон ушараар үйлэнүүдээр, абаран нүүлгэ үнгэргэлгөөр болон саг зуура байлгаха газарнуудые эмхидхэхэ талаар хүн зониие мэдээсэлгын дүршэлтэ һуралсалнуудые үнгэргэхэ.
9.4.11. Гэр байрануудай болон ниигэмэй шэглэлэй газарнуудай байрануудые уһые һорон абаха болон хатааха һэргээхэ аргын хэрэгсэлнүүдые бэлдэбэ.
9.4.12. Хохидоһон хүн зониие саг зуура байлгаха газарнуудай (саашадаа – СБГ) бэлэдхэл эмхидхэхэ: СБГ-ай зөөри түргэн ашаглалгада бэлдэхэ, СБГ-ай захиргаантай һуралсал үнгэргэхэ, хохидоһон хүн зониие эдеэ хоолоор болон шухала зүйлнүүдээр хангаха, ажалшадые эдеэ хоолоор хангаха, нютагай бюджедһээ түлбэриин гурим тодорхойлхо. 
9.4.13. Буряад Уласай Байгаалиин нөөсын болон байгаали хамгаалгын яамантай хамта зөөриин эзэдэй гү, али ажаллажа байһан эмхи зургаануудай хүн зониие болон дэбисхэрнүүдые онсо байдалһаа аршалха талаар хуули ёһоной болон гуримшуулгын - хуулита актнуудай ёһоор эзэнэй зөөриин түхэлһөө дулдыдангүй, гидравлическа байгууламжануудай аюулгүй байдал дээшэлүүлхэ талаар хэмжээнүүдые дары түргэн бэелүүлхэ.
9.4.14. Үертэ абтагдаһан дэбисхэрнүүд дээрэ ариг сэбэрлэлгын хэмжээнүүдые үнгэргэлгээр үбшэн хорхойнуудые саралганай хэрэгсэлнүүдээр хангаха.
9.5. Нютагай засагай байгууламжануудта: «Ивалгын аймаг» (Н.В.Емонаков), «Тарбагатайн аймаг» (А.А. Гнеушев), «Байгал шадарай аймаг» (Н.Р. Коновалов), «Бэшүүрэй аймаг» (М.П. Савельева), хотын тойрог «Улаан-Үдэ хото» (И.Ю. Шутенков), тогтоһон үйлэнүүдһээ бии болоһон онсо ушаралта байдалай тохёолдомоор дэбисхэр дээгүүр: 
9.5.1. 2025 оной мартын 25 болотор хүн зоной ажаһуудаг газарнуудай шадархи гол мүрэнүүд дээрэ мүльһэн үймөөнэй бии болохогүйн тула, мүльһэн бүрхөөлые уридшалан суллаха, һула болгохо бүхы аргануудые дүүрэн хэрэглэхэ хэмжээнүүдые эмхидхэхэ. Уһанай газарнууд дээрэ болон тэдэнэй уһа хамгаалгын оршон газарнуудта онсо байдал һэргылхэ, усадхаха талаар ажал ябуулхадаа, Загаһа бариха холбоото уласай агентствын Ангар-Байгалай хизаарай захиргаантай зохилдуулжа, тэрэнэй түлөөлэгшэдэй хабаадалга хангаха. 
9.5.2. Хүдөө нютагуудай захиргаанай толгойлогшонорой болон нютаг һуурингуудай аха захатантай хамта голнууд дээрэ мүльһэнэй хахалга бии болохые саг соо элирүүлхын тула голнуудые нээхэ ябасые хинаха, мүн һэргылэмжын хэмжээнүүдые абахын тула зунай үерэй аюултай үедэ бага голнууд дээрэхи мүльһэнэй хахалга саг соо уһанай хэмжүүр саг үргэлжэ адаглан шалгажа байха. 

10. «Онсо ушаралта байдал һэргылэмжын болон усадхалгын гүрэнэй нэгэдэмэл байгуулалта тухай» гэһэн гэһэн Оросой Холбоото Уласай 2003.12.30-ай №794 тогтоолоор баталагдаһан Онсо ушаралта байдал һэргылэмжын болон усадхалгын гүрэнэй нэгэдэмэл байгуулалта тухай Дүримэй 10 болон 11-дэхи пунктнуудтай зохилдуулан Оросой онсо ушаралта байдалай яаманай Буряад Уластахи гол хүтэлбэриие (А.А. Марков) (хэлсээгээр) тус захирамжые бэелүүлгээр зохилдуулагшаар (саашадаа- зохилдуулагша) тодоруулха.  

11. Оросой Онсо ушаралта байдалай яаманай Буряад Уластахи гол хүтэлбэридэ (А.А. Марков) (хэлсээгээр):
11.1. Тус захирамжын болон Буряад Уласта 2025 ондо мүльһэнэй урадхал, хабарай үерлэлэй ба зунай һайрамай үерэй аюулһаа болоһон онсо байдалай хойшолониие усадхаха гараһан онсо байдалһаа һэргылэмжын болон усадхаха талаар хэмжээ ябуулгануудай Комплексно түсэб дүүргэлгын ажаябуулга болон хиналта хангаха.
11.2. Мүльһэнэй урадхал, хабарай үерлэлэй болон зунай һайрамай үерэй аюулһаа болоһон онсо ушаралта байдал һэргылэмжын болон усадхаха зорилготой дары бэелүүлэгдэхэ ажалнуудта тэһэрэлгын ажалнуудые болон сэрэгэй албатанай бүлэгүүдые хабаадуулха ушарта Буряад Уласай дэбисхэр дээрэ байрлаһан сэрэгэй частьнуудтай Зүүн зүгэй сэрэгэй тойрогой захиралагшын ашаар суг ажаябуулга эмхидхэхэ.

12. Тус захирамжын болон мүльһэнэй урадхал, хабарай үерлэлэй ба зунай һайрамай үерэй аюулһаа болоһон онсо байдалай хойшолониие усадхаха гараһан онсо байдалһаа һэргылэмжын болон усадхаха талаар хэмжээ ябуулгануудай Комплексно түсэбэй даалгабаринуудые Буряад Уласай дэбисхэр дээрэ 2025 ондо бэелүүлэгшэдтэ 2025 оной апрелиин 1-һээ болон 2025 оной июниин 1 болотор тэдэниие дүүргэлгэ тухай мэдээсэл зохилдуулагшада  тушааха. 

13. Тус захирамжада болон Мүльһэнэй урадхал, хабарай үерлэлэй ба зунай һайрамай үерэй аюулһаа болоһон онсо байдалай хойшолониие усадхаха гараһан онсо ушаралта байдалһаа һэргылэмжын болон усадхаха талаар хэмжээ ябуулгануудай Комплексно түсэбтэ хэлэгдэһэн даалгабаринуудые бэелүүлгэ тухай нэгэдүүлһэн мэдээсэлнүүдые зохилдуулагшада, Буряад Уласай Засагай газарай Түрүүлэгшын орлогшодо, Буряад Уласай онсо ушаралта байдалһаа һэргылэмжын болон усадхаха талаар болон түймэрэй аюулгүйе хангалгаар Комиссиин түрүүлэгшын орлогшо И.А. Альхеевта 2025 оной июниин 15 болотор тушааха.

14. Тус захирамжые бэелүүлгын шалгалта Буряад Уласай Засагай газарай Түрүүлэгшын орлогшо И.А. Альхеевтэ  даалгаха.

15. Тус захирамжа баталагдаһан үдэрһөө хүсэндөө орохо.


	
Буряад Уласай Засагай газарай Түрүүлэгшын
уялга дүүргэгшэ

___________________
ГО болон ЧС-эй улас түрын агентство түлэб бэлдэбэ
тел. 21-77-59

га4
image1.png




image2.jpeg




